《杂诗 其二》
清代·贾臻

美玉亦有瑕，而非以瑕美。西子病故颦，颦岂尽西子。

奈何自矜宠，不复相料理。坐令指摘加，百雀输一毁。

夫岂不自知，误于中有恃。所恃复何如，悔之吁晚矣。

作者简介：贾臻，字退崖，号运生，故城人。道光壬辰进士，改庶吉士，授编修，历官贵州布政使，署安徽巡抚。有《洛中吟》、《后洛中吟》、《如京集》、《如京续集》、《蕴声诗略》。